  Виталий Пронин Така. Та арня улондэс берыктоз: калыкен вераськыны, асьтэдыз возьыны быгатэмды кулэ луоз. Матысь адямиосыныды споръяськонъёс кылдыны быгатозы, кин ке, визь-кенеш курыса, вазиськоз. Средае дасяське куно пумитаны, нош шутэтскон нуналъёстэс дорады семьяеныды ортчытэ.Ош. Ужды умой мыноз, ужан эшъёсыныды огкыл шедьтыны быгатӥды ке. Дырдэс пайдаё ортчытэмды шаплыгес ужаны юрттоз. Луонлык кылдоз кунгож сьӧрын тодон-валан басьтыны.Кыктоос. Йырдэс висьытозы коньдон ужпумъёс: кин ке юртсэ люкоз, кинлы ке штраф вуоз. Яратон кусыпъёсады валтӥсь инты басьтоз оскон. Дыр вуэмын шуныт интыосын гажанэныды валче шутэтскыны.Кисло-кусло. Сюлмаськытозы коньдон ужпумъёс. Визь-кенеш курыса, вазиське матысь адямидылы. Кин ке дораз мебель утчанэн ёрмоз. Асьтэлэсь уждэс усьтон понна трос луонлыкъёс усьтӥськозы, бабыса эн кыле.Лев.Уксёен герӟаськем ужпумъёс йырдэс зол гинэ онгромытозы. Тодмотэм адямиослы лул пуштэс усьтыны эн дыртэ: тыбыр сьӧрады кыл вӧлдозы. Ваньмон дырдэс нылпиостылы сӥзе, соос тӥлесьтыд туж мӧзмо. Шутэтскон нуналъёстэс дорады ортчытэ.Нылмурт. Арнядэс оглом асьтэлы сӥзелэ: лыдӟиське, дышетске мар ке вылезлы. Тунсыко уж тӥледыз ачиз шедьтоз. Пятницае гажандылы коньдонэн юрттоно луоз. Субботае кытчы ке шулдыръяськонэ ветлоды, выль эшъёс шедьтоды.Весъёс. Трос тодмотэм интыосы вуылоды, асьтэлы тунсыкозэ но пайдаё луисьсэ шедьтоды. Бадӟым саклык висъялоды уждылы. Малпамтэ шорысь коньдон куштоно луоды. Кин ке трос адямиос азе поталоз. Субботадэс семьядылы сӥзе, арнянуналэ уж борды нош ик выль кужмын басьтӥськоно луоды.Скорпион. Арняды огыр-бугыр ортчоз. Сюлмаськонъёсты лачак. Кытчы ке палэнэ потаса жадеменыды, «гуады» пегӟемды потоз. Арня пумын коньдон ужпумъёс шумпоттозы. Шутэтскон нуналъёстэс инкуазьын, шыпыт интыын ортчытэ.Ыбылӥськись.Мылкыддыя уж сюриз ке, коньдон ужпумъёсты шумпоттозы. Кивалтӥсеныды огкыл шедьтыны тырше. Субботае кытчы ке выль интые ветлэ, шутэтске. Асьтэдыз но семьядэс выль дӥсен шумпоттэ.Сюро кеч. Арняды матысь адямиосты пӧлын ортчоз: кин ке дорады юрттэт, нош кин ке визь-кенеш курыса вазиськоз. Кин ке яратонзэ пумиталоз, сюан ортчытӥсез но сюроз. Коньдондэс шыръялэ, тус-тас эн каре. Дыр вуэмын мугордэс кыдатыны.Ву кисьтась. Тазалыкты лябӟемен, рос-прос кутскоды эскериськыны. Врачъёс дортӥ ветлэмды юнме уз луы. Ужды трос, вылаз ик кыӵе ке йырвисён кивалтӥсьты куштоз на. Пятницае коньдон трос поттоды. Шутэтскон нуналъёстэс семьяеныды инкуазьын ортчытэ.Чорыгъёс. Вань малпанды туганды сярысь. Кыдёке шутэтскыны кошкемъёслэн яратонзы шунытэн тужгес но пачылалоз. Тазалыктэс чаклалэ, сотэк арня пумын сюлмаськонъёс кылдыны быгатозы. Теги: кизилиосверало  